**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2021. gada 12. oktobrī **Nr.15**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: domes Dzimtsarakstu nodaļas vadītāja NATAĻJA KRASNOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA, domes izglītības darba un jaunatnes lietu speciāliste INĀRA BRIEDE Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE, Kadagas pirmsskolas izglītības iestādes padomes locekle BAIBA VĪTOLIŅA.

citi: Ādažu pirmsskolas izglītības iestādes “Strautiņš” vadītāja SANDRA BREIDAKA, Kadagas pirmsskolas izglītības iestādes “Mežavēji” vadītāja IRĒNA KUZŅECOVA.

nepiedalās (attaisnotu iemeslu dēļ): Kancelejas vadītāja JEVGĒNIJA SVIRIDENKOVA.

Sēdi protokolē: domes Kancelejas lietvedības sekretāre MĀRĪTE BIZIKA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 09.30.

**Darba kārtībā:**

1. Par bērnu pieteicēju atbildēm uz nosūtītajiem uzaicinājumiem bērniem apmeklēt pašvaldības PII 2021./2022. mācību gadā un lēmuma par uzaicināšanu uz brīvajām vietām:
	1. Ādažu vidusskolas pirmsskola;
	2. Kadagas pirmsskolas izglītības iestāde “Mežavēji”;
	3. Ādažu pirmsskolas izglītības iestāde “Strautiņš”.

**Par bērnu pieteicēju atbildēm uz nosūtītajiem uzaicinājumiem bērniem apmeklēt pašvaldības PII 2021./2022. mācību gadā un lēmuma par uzaicināšanu uz brīvajām vietām**

* 1. **Ādažu vidusskolas pirmsskola**

Č. BATŅA informē, ka pēc pagājušās uzņemšanas Ādažu vidusskolas pirmsskolā uzņemti divi bērni 2017. un 2018. gadā dzimušo bērnu grupās. Par brīvajām vietām iestādē:

1. 2016. gadā dzimušajiem bērniem – 1 (viena) brīva vieta;
2. 2016. un 2017. gadā dzimušajiem bērniem – 1 (viena) brīva vieta;
3. 2017. gadā dzimušajiem bērniem – 1 (viena) brīva vieta;
4. 2018. gadā dzimušajiem bērniem – 8 (astoņas) brīvas vietas.

Č. BATŅA informē, ka ir sazinājies ar 2018. gadā dzimušo bērnu vecākiem, kuri norādījuši pieteikumā vēlamo mācību gadu 2022./2023. (1.1. pielikums), kuri ir sasnieguši trīs gadus un noskaidrots, ka 4 (četri) no tiem ir piekrituši Ādažu vidusskolas pirmsskolas apmeklējumam 2021./2022. mācību gadā.

I.BRIEDE informē, ka ir sazinājusies ar 2 (divu) 2018. gadā dzimušo bērnu vecākiem, kuri norādījuši pieteikumā vēlamo mācību gadu 2022./2023 saņemti atteikumi, nav veiktas anulācijas datubāzē. Rindā ir 4 (četri) bērni, kuri norādījuši pieteikumā vēlamo mācību gadu 2022./2023., kuri trīs gadus sasniegs līdz gada beigām, visi bērni apmeklē privātās pirmsskolas izglītības iestādes. Dara zināmu, ka bērna vecākam ir jāinformē, vienu vai divus mēnešus iepriekš, privāto pirmsskolas izglītības iestādi, ka bērns apmeklēs pašvaldības pirmskolas izglītības iestādi. Ierosina sazvanīt šos bērnu vecākus un noskaidrot vai turpinās apmeklēt privāto pirmsskolas izglītības iestādi vai izvēlēsies pašvaldības pirmsskolas izglītības iestādi.

Atklāti balsojot, ar 5 balsīm "Par" (I.Briede, N.Krasnova, N.Rubens, Z.Stašule, B.Vītoliņa), "Pret" – nav, "Atturas" – nav, "Nebalso" – 1 (Č. Batņa), **KOMISIJA NOLEMJ**:

1. **Uzdot Ādažu vidusskolas direktoram Česlavam Batņam sagatavot sarakstu 2018. gadā dzimušajiem visiem bērniem, kuri ir sarakstā, 2021./2022 mācību gadam, nosūtot to saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas nosūtīt to Jevgēnijai Sviridenkovai.**
2. **Uzdot domes izglītības darba un jaunatnes lietu speciālistei Inārai Briedei sazvanīt 2018. dzimušo bērnu (kuri vēl nav sasnieguši trīs gadu vecumu) vecākus, kuri norādījuši pieteikumā vēlamo mācību gadu 2022./2023. un noskaidrot, vai bērniem ir aktuāla vieta pašvaldības PII 2021./2022. mācību gadā un informēt par iespēju pieteikties Ādažu vidusskolas pirmsskolā, vecākiem veicot izmaiņas pieteikumos.**

**1.2. Kadagas pirmsskolas izglītības iestāde “Mežavēji”**

I.KUZŅECOVA iepazīstina ar diviem bērnu pieteicēju atbilžu sarakstiem ar paskaidrojošo informāciju 2021./2022. mācību gadam. Uzaicinājumi tika nosūtīti šā gada 14. septembrī (1.2. un 1.3. pielikumi):

***1.saraksts****:* No nosūtītā 1 (viena) uzaicinājuma, bērnu dzimšanas datumi no 01.01.2018. līdz 31.12.2018., saņemta uzaicinātā bērna vecāku atbilde par mācību uzsākšanu ar šā gada 20.septembri.

***2.saraksts****:* No nosūtītajiem 3 (trīs) uzaicinājumiem, bērnu dzimšanas datumi no 01.01.2017. līdz 31.12.2017., saņemta 1 (viena) uzaicinātā bērna vecāku atbilde par mācību uzsākšanu ar šā gada 20.septembri un divi atteikumi.

I. KUZŅECOVA informē, par brīvo vietu 2018. gadā dzimušajam bērnam ar prioritāti “NBS karavīra bērns” grupā “Putniņi”, un dara zināmu, ka ir viens bērns rindā 2018. gadā dzimis ar prioritāti “NBS karavīra bērns”. Lūdz atļaut uzaicināt 1 (vienu) 2018. gadā dzimušo bērnu ar prioritāti “NBS karavīra bērns”.

Atklāti balsojot, ar 6 balsīm "Par", "Pret" – nav, "Atturas" – nav, **KOMISIJA NOLEMJ**:

**Uzdot KPII “Mežavēji” vadītājai Irēnai Kuzņecovai sagatavot sarakstu 2018. gadā dzimušajam 1 (vienam) bērnam (bērnu dzimšanas datumi: no 01.01.2018. līdz 31.12.2018.) ar** **prioritāti “NBS karavīra bērns”, nosūtot to saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas nosūtīt to Jevgēnijai Sviridenkovai.**

* 1. **Ādažu pirmsskolas izglītības iestāde “Strautiņš”**

S.BREIDAKA iepazīstina un informē par brīvajām vietām Ādažu pirmsskolas izglītības iestādē “Strautiņš” (1.4. pielikums) pēc šā gada 21.septembrī nosūtītajiem uzaicinājumiem:

***1.saraksts****:* jaunākā vecuma grupa (no 1,5 līdz 2,5) – bērnu dzimšanas datumi: no 01.03.2020. līdz 01.03.2019. – 1 vieta;

***2.saraksts****:* jaukta vecuma grupa (3-4 gadīgie bērni) 4-gadīgie – bērnu dzimšanas datumi: no 01.01.2017. līdz 31.12.2017. – 1 vieta;

***3.saraksts:***obligātās pirmsskolas izglītības vecuma (5-6 gadīgo) grupa – bērnu dzimšanas datumi: no 01.01.2014. līdz 31.12.2016. – 2 vieta.

Atklāti balsojot, ar 6 balsīm "Par", "Pret" – nav, "Atturas" – nav, **KOMISIJA NOLEMJ**:

1. **Uzdot ĀPII “Strautiņš” vadītājai Sandrai Breidakai:**
	1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts*: jaunākā vecuma grupa (no 1,5 līdz 2,5 gadīgie bērni) – bērnu dzimšanas datumi: no 01.03.2020. līdz 01.03.2019.- 1 vieta;**

***2.saraksts:* jaukta vecuma grupa (3-4 gadīgie bērni) 4-gadīgie – bērnu dzimšanas datumi: no 01.01.2017. līdz 31.12.2017. – 1 vieta;**

***3.saraksts:* obligātās pirmsskolas izglītības vecuma (5-6 gadīgo) grupa – bērnu dzimšanas datumi: no 01.01.2014. līdz 31.12.2016. – 2 vietas.**

* 1. **nosūtīt uzaicināmo bērnu sarakstu saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

Sēdi slēdz plkst. 09:56

Komisijas priekšsēdētājas vietniece: Nataļja Krasnova

Komisijas locekļi: Česlavs Batņa

Ināra Briede

Nauris Rubens

Zane Stašule

Baiba Vītoliņa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU